Gintaras Varnas

Gintaras Varnas (g. 1961 m. rugsėjo 7 d.) – Lietuvos teatro režisierius, pedagogas, LMTA profesorius.

Biografija 

1980–1983 m. dirbo scenos darbininku ir režisieriaus padėjėju Lietuvos rusų dramos teatre. 1984–1986 m. – mėgėjiškos teatro studijos režisierius, 1987–1988 m. – režisieriaus asistentas Kauno valstybiniame dramos teatre. Išgarsėjo 1988 m. įkūręs „Šėpos“ teatrą, kuriam vadovavo iki 1992 m.

1988–1993 studijavo teatro režisūros specialybę Lietuvos muzikos akademijos Teatro fakultete (kurso vadovai – Jonas Vaitkus ir Rimas Tuminas). 1994–1997 m. magistrantūros ir meno aspirantūros studijos Lietuvos muzikos akademijos Teatro fakultete, kur 1997 m. įgijo menų magistro laipsnį. Šiuo metu LMTA profesorius ir Teatro fakulteto Tarybos pirmininkas.

1989–2004 m. – laisvai samdomas režisierius. Nuo 2004 m. pavasario iki 2007 m. gruodžio mėn. – Kauno valstybinio dramos teatro meno vadovas.

Spektaklius statė Valstybiniame jaunimo, Vilniaus mažajame, Lietuvos ir Kauno akademiniuose dramos teatruose, Lietuvos operos ir baleto teatre, Latvijos nacionalinėje operoje. Ne kartą stažavosi užsienyje, dalyvauja nepriklausomuose projektuose.  2005 m. jam paskirta Nacionalinė kultūros ir meno premija. 2007 m. pabaigoje įkūrė  teatrą „Utopia“.

Spektakliai 
 2021 m. Aldous Huxley „Puikus naujas pasaulis“ (Lietuvos valstybinis jaunimo teatras) 
 2018 m. Joshua Sobol „Getas“ (Nacionalinis Kauno dramos teatras)
 2017 m. Martin McDonagh „Pagalvinis“ (teatras „Utopia“, Kauno kamerinis teatras, Lietuvos muzikos ir teatro akademija) 
 2017 m. G. E. Lessing „Natanas Išmintingasis“ (Nacionalinis Kauno dramos teatras) 
 2014 m. Max Frisch „Biografija: vaidinimas“ (Nacionalinis Kauno dramos teatras)
 2011 m. Abi Morgan „Mažutis dinamitas“ (Kauno valstybinis dramos teatras)
 2009 m. Frederico Garcia Lorca „Publika“ (teatras „Utopia“)
 2009 m. Tankred Dorst, Ursula Ehler „Nusiaubta šalis - Vilnius“ (teatras „Utopia“)
 2008 m. Audronis Liuga, Gintaras Varnas „Dekalogas“ (teatras „Utopia“)
 2008 m. William Shakespeare „Šekspyriada“ (teatras „Utopia“)
 2008 m. Dea Loher „Ruzvelto aikštė“ (Kauno valstybinis dramos teatras)
 2007 m. Gabrielė Labanauskaitė ir Gintaras Varnas „Žvaigždžių kruša“ (Kauno valstybinis dramos teatras)
 2006 m. Rainer Werner Fassbinder „Karčios Petros fon Kant ašaros“ (Kauno valstybinis dramos teatras)
 2005 m. Dea Loher „Nekalti“ (Kauno valstybinis dramos teatras)
 2005 m. Timothee de Fombelle „Švyturys“ (Kauno valstybinis dramos teatras)
 2005 m. Agatha Christie „10 indėniukų“ (Kauno valstybinis dramos teatras)
 2005 m. Dea Loher „Klaros santykiai“ („Klaras sakari“) (Latvijos Dailės teatras)
 2004 m. Fiodor Dostojevskij „Nusikaltimas ir bausmė“ (Kauno valstybinis akademinis dramos teatras)
 2004 m. Tankred Dorst, Ursula Ehler „Nusiaubta šalis“ (bendras Kauno valstybinio akademinio dramos teatro, Menų spaustuvės ir SEAS projektas)
 2003 m. Federico Garcia Lorca „Donja Rosita, arba Gėlių kalba“ (Kauno valstybinis akademinis dramos teatras)
 2002 m. Marina Carr „Portija Koglen“ (Kauno valstybinis akademinis dramos teatras)
 2001 m. Jean-Luc Lagarce „Tolima šalis“ (Kauno valstybinis akademinis dramos teatras)
 2000 m. Pedro Calderon de la Barca „Gyvenimas – tai sapnas“ (Lietuvos nacionalinis dramos teatras)
 2000 m. August Strindberg „Sapnas“ (Nitros A. Bagaro dramos Teatras, Slovakija)
 1999 m. Eugene O’Neill „Gedulas tinka Elektrai“ (Kauno valstybinis akademinis dramos teatras)
 1998 m. Henrik Ibsen „Heda Gabler“ (Kauno valstybinis akademinis dramos teatras)
 1997 m. Pedro Calderon de la Barca „Didysis pasaulio teatras“ (specifinės erdvės projektas „Observatorija“)
 1997 m. Botho Strauss „Laikas ir kambarys“ (Lietuvos valstybinis akademinis dramos teatras)
 1996 m. Federico Garcia Lorca „Publika“ (Lietuvos valstybinis akademinis dramos teatras)
 1995 m. Albert Camus „Svetimas“ (Lietuvos valstybinis akademinis dramos teatras)
 1993 m. Federico Garcia Lorca „Jei praeitų penkeri metai“ (Vilniaus mažasis teatras)
 1990 m. Liudvikas Jakimavičius, Vytautas V. Landsbergis „Komunistinės nostalgijos“; („Šėpos“ teatras)
 1989 m. Liudvikas Jakimavičius „Revoliucijos lopšinės“ („Šėpos“ teatras)
 1989 m. „Karžygys karaliūnas“ (pagal lietuvių liaudies pasakas) (Lietuvos valstybinis jaunimo teatras)
 1987 m. „Bezdukas“ (pagal lietuvių liaudies pasakas)
 1986 m. William Shakespeare „Romeo ir Džiuljeta“
 1986 m. Aleksandr Blok „Balaganiūkštis“
 1984 m. Ljudmila Petrushevskaja „Lagaminas niekų“

Operos 
 2014 m. Onutė Narbutaitė „Kornetas“ (LNOBT)
 2010 m. Ch. Gounod „Faustas“ (Slovakijos nacionalinis teatras)
 2008 m. Claudio Monteverdi „Tankredžio ir Klorindos dvikova“, „Nedėkingųjų šokis“
 2003 m. Giuseppe Verdi „Rigoletas“ (Lietuvos Nacionalinis operos ir baleto teatras)
 2002 m. Giuseppe Verdi „Kaukių balius“ (Latvijos nacionalinė opera)
 2001 m. Piotr Čaikovskij „Pikų dama“ (Lietuvos Nacionalinis operos ir baleto teatras)
 2000 m. Giuseppe Verdi „Don Carlos“ (Latvijos Nacionalinė Opera)
 1999 m. Richard Strauss „Salomė“ (Latvijos nacionalinė opera)

Teatro gastrolės ir festivaliai 
 2004 m. „Sirenos“ (Lietuva)
 1999 m. „Divadelna Nitra“ (Slovakija)
 1999 m. „Homo novus“ (Ryga, Latvija)
 1998 m. „Kontaktas“ (Torūnė, Lenkija)
 1997 m. „Baltoscandal“ (Rakverė, Estija)
 1991 m. Teatro gastrolės Norvegijoje, Kanadoje, JAV
 1991 m. „Baltijskij dom“ (Sankt Peterburgas, Rusija)
 1990 m. Tarptautinė teatro akcija (Maskva, Rusija)
 1990 m. „Baltoscandal“ festivalis (Piarnu, Estija)
 1986 m. Studentiškų teatrų festivalis (Tartu, Estija)

Tarptautiniai projektai 
 2004 m. SEAS – tarptautinis šiuolaikinio meno projektas
 1997 m. EURALIEN – tarptautinis specifinės erdvės projektas Stokholme (epizodas „Autobusas“)

Stažuotės 
 1992 m. Londono nacionalinio teatro sesija Lietuvoje, dramaturgų ir režisierių seminaras
 1991 m. Kūrybinė laboratorija „Theater der Welt“ (Vokietija)

Apdovanojimai 
 2018 m. „Fortūnos“ statulėlė už spektaklį „Natanas Išmintingasis“ ir spektaklio „Pagalvinis“ režisūrą 
 2018 m. Auksinio scenos kryžiaus 2017 nominacija už spektaklį „Natanas Išmintingasis“ ir spektaklio „Pagalvinis“ režisūrą
 2015 m. Auksinis scenos kryžius už operą „Kornetas“ (LNOBT) ir dramos spektaklį „Biografija: vaidinimas“
 2011 m. Auksinio scenos kryžiaus nominacija geriausio geriausio metų spektaklio kategorijoje –  Federico Garcia Lorca „Publika“
 2006 m. „Fortūnos“ statulėlė už geriausią sezono spektaklį Kaune – Dea Loher „Nekalti“
 2006 m. Auksinio scenos kryžiaus nominacija geriausio sezono režisieriaus titului už Dea’os Loher „Nekaltų“ pastatymą
 2005 m. Lietuvos nacionalinė kultūros ir meno premija
 2005 m. Auksinis scenos kryžius už geriausią režisūrą („Nusikaltimas ir bausmė“, „Nusiaubta šalis“, „Švyturys“)
 2005 m. „Fortūna“ už geriausią metų režisūrą Kaune („Nusikaltimas ir bausmė“)
 2005 m. Festivalio „Lietuvos teatrų pavasaris“ pagrindinis prizas („Nusikaltimas ir bausmė“)
 2004 m. Auksinis scenos kryžius už geriausią operos pastatymą („Rigoletas“)
 2004 m. Kauno meno kūrėjų asociacijos premija („Nusikaltimas ir bausmė“)
 2001 m. „Kristoforas“ kartu su dirigentu už geriausią operos pastatymą („Pikų dama“)
 2002 m. „Kristoforas“ už geriausią režisūrą („Tolima šalis“)
 2000 m. „Kristoforas“ už geriausą režisūrą („Heda Gabler“)
 1999 m. „Fortūna“ už geriausią metų režisūrą Kaune („Gedulas tinka Elektrai“)
 1998 m. „Fortūna“ už geriausią metų režisūrą Kaune („Heda Gabler“)

Nuorodos 
 Režisieriai - Gintaras Varnas
 Apie G. Varną 
 Gintaro Varno Teatras „Utopia“

Lietuvos nacionalinės kultūros ir meno premijos laureatai
Lietuvos aktoriai
Lietuvos teatro režisieriai